On Her Majesty's Secret Service (film)
<s>U tajnoj službi njenog Veličanstva (eng. On Her Majesty's Secret Service) britanski je akcijski triler iz 1969., šesti film o Jamesu Bondu, prvi i jedini s Georgeom Lazenbyjem u ulozi tajnog agenta MI6.</s><s>Lazenby je tako postao drugi službeni James Bond, naslijedivši Seana Conneryja.</s><s>Connery se poslije vratio u sljedećem filmu, Dijamanti su vječni (1971.).</s><s>U filmu, Bond se suočava s Blofeldom koji pokušava proširiti zarazu pustivši "anđele smrti", djevojke ispranih mozgova ako se ne ispune njegovi zahtjevi.</s><s>Bond se upoznaje, zaljubljuje i na kraju vjenčava s groficom Teresom di Vicenzo.</s>

<s>Ovo je jedini film iz serijala o Jamesu Bondu kojeg je režirao Peter R. Hunt, koji je bio montažer i pomoćnik redatelja na svim prethodnim filmovima.</s>

<s>Radnja</s>

<s>Filmska verzija U službi njenog Veličanstva u cijelosti je prenesena iz svojeg književnog predloška, uz nekoliko dodanih sekvenci.</s>

<s>Uvodna sekvenca kratko prikazuje gđicu.</s><s>Moneypenny, M i Q-a kako raspravljaju gdje je 007, čija je lokacija nepoznata.</s><s>Priča se prebacuje u Portugal, gdje James Bond vozi Aston Martina DBS na portugalskoj obali.</s><s>Iznenada se straga pojavljuje žena u Mercury Cougaru i pretekne ga.</s><s>Ubrzo on susreće isti auto parkiran uz cestu.</s><s>Opazivši kako djevojka pokušava izvršiti samoubojstvo, Bond odlazi autom na plažu, ulazi u vodu i izvlači djevojku.</s><s>Vraća je svijesti i predstavlja se.</s><s>Nakon obračuna s dvojicom napadača, koje je Bond svladao, djevojka mu ukrade auto i odveze se plažom do svog Cougara, uskače u njega i nestaje.</s>

<s>Kasnije, u kasinu, Bond ugleda djevojku kako se kocka; ona upada u okladu koju ne može platiti, i kad izgubi, on je spašava plativši dug.</s><s>Tracy ga poziva u svoju sobu da mu zahvali; u njezinoj sobi, na Bonda skače još jedan napadač i počinje tučnjava.</s><s>Nakon što ga je porazio, Bond se vraća u svoju sobu, gdje pronalazi Tracy.</s><s>Nakon što mu ona zaprijeti da će ga ubiti zbog zabave, Bond je razoruža i upita je tko je napadač u njezinoj sobi.</s><s>Tracy mu ništa ne odgovara.</s>

<s>Ujutro, ona nestaje.</s><s>Kasnije tog jutra, dok Bond napušta hotel, nekoliko muškaraca ga otima - među njima je i napadač iz Tracyne sobe - i vode ga na sastanak s Marcom-Ange Dracom (Gabriele Ferzetti) - šefom velikog europskog kriminalnog sindikata Union Corse.</s>

<s>Bond odmah prepoznaje Dracoa, ali mu Draco otkriva jednu činjenicu koju nije znao: žena koju je Bond spasio - je njegova jedina kćer.</s><s>Draco mu otkriva i neke stvari iz njene problematične prošlosti i ponudi Bondu miraz od milijun funti ako se oženi njome.</s><s>Bond odbija, ali nastavlja viđati Tracy pod uvjetom da mu Draco otkrije gdje se skriva Ernst Stavro Blofeld (Telly Savalas), šef SPECTRE-e.</s>

<s>Bond se vrača u MI6 gdje se razbješnjuje nakon što su mu rekli da Blofeld više nije njegov zadatak, nakon čega daje otkaz.</s><s>Nakon što je M prihvatio otpusno pismo bez prigovora, Bond shvaća kako je Moneypenny zamijenila njegove riječi iz kako daje otkaz u kako traži dva tjedna odmora.</s><s>Shvativši kako može hvatati Blofelda i da ne daje otkaz u MI6-u, zahvaljuje joj i polazi na Dracovu rođendansku proslavu u Portugal.</s>

<s>Na proslavi, Draco kaže Bondu da je njegova sljedeća postaja u potjeri odvjetnička firma u Bernu, u Švicarskoj.</s>

<s>Bond i Tracy odlaze u Bern s Dracom kako bi istražili odvjetničke veze s Blofeldom.</s><s>Tražeći ured, Bond pronalazi Blofeldovu vezu s londonskim College of Arms.</s><s>Blofeld pokušava sebi priskrbiti titulu 'grofa Balthazara de Bleuchampa'.</s><s>Njegova veza s londonskom školom je genealog sir Hillary Bray.</s><s>Bond posjećuje M kod kuće i dobiva dozvolu da opet počne istragu o Blofeldu.</s>

<s>Predstavljajući se kao Bray, Bond posjećuje Blofelda koji je osnovao kliniku za istraživanje na vrhu Piz Gloria u švicarskim Alpama.</s><s>Prerušen, Bond se upoznaje s deset djevojaka.</s><s>One su pacijentice u institutu koje su tu zbog alergije na hranu i fobija.</s><s>Zapravo, djevojkama se ispire mozak kako bi, na Blofeldovu naredbu, distribuirale biološko oružje u dijelove svijeta iz kojeg dolaze.</s>

<s>Bondov manjak požudnosti odaje ga Blofeldovoj pomoćnici Irmi Bunt, koja ga zarobljava kad je drugi put posjetio sobu jedne od "pacijentica".</s><s>Bond uspijeva pobjeći iz zarobljeništva kroz kontrolnu sobu žičare Piz Glorie, skijajući dalje niz Piz Gloriju, a slijede ga Blofeld i njegovi ljudi.</s><s>Dolazi u selo Mürren gdje nailazi na Tracy, koja u Švicarskoj traži njega.</s><s>Nakon što su se uspješno riješili pratnje, snježna oluja prisiljava ih da se sakriju u štalu.</s><s>Bond izjavljuje ljubav Tracy i zaprosi je, a ona pristaje.</s><s>Sljedeće jutro Blofeld zarobljava Tracy i ostavlja Bonda da ga ubije lavina koju je sam prouzročio.</s>

<s>Blofeld namjerava ucijeniti cijeli svijet prijetnjom uništavanja svjetske poljoprivrede, koristeći pacijentice ispranih mozgova kao bakteriološke agentice koje će zaraziti ciljeve koje on odredi.</s><s>Traži amnestiju za sve svoje zločine u prošlosti i titulu 'grofa Balthazara de Bleuchampa'.</s><s>Bond kontaktira Dracoa kako bi dignuli u zrak Blofeldovo sjedište.</s>

<s>Napad je bio uspješan i Bond i Blofeld posljednji bježe iz instituta prije njegova konačnog uništenja.</s><s>Par se upušta u bob-utrku niz Piz Gloriju, s Bondom koji se drži za Blofeldov bob nakon što je ovaj uništio njegov ručnom granatom.</s><s>Konačno stižu do tri razdjeljka staze nakon čega bob udara u zid odbacuje Blofelda, dok se Bond uspijeva izvući bez ozbiljnijih ozljeda.</s>

<s>Bond i Tracy vjenčavaju se u Portugalu.</s><s>Odvoze se u Aston Martinu, ali zastaju nakon nekoliko kilometara kako bi maknuli cvijeće s auta.</s><s>Pokraj njih prolazi sivi Mercedes.</s><s>Blofeld vozi s ovratnikom oko vrata, a Irma Bunt počinje pucati.</s><s>Unatoč nekoliko rupa na autu, Bond ostaje neozlijeđen.</s><s>Brzo ulazi u auto i počne govoriti nešto ženi, i konačno shvaća da je ona mrtva jer mu ne odgovara.</s><s>Nekoliko trenutaka poslije, nailazi policajac na motociklu našavši ojađenog mladoženju kako oplakuje mrtvu ženu.</s><s>Pokazujući njezinu vrpcu s vjenčanja, Bond se okreće i objašnjava policajcu da je samo umorna i pospana, dodavši rečenicu: "Imamo sve vrijeme svijeta".</s>

<s>Produkcija 
U službi njenog Veličanstva trebao je slijediti nakon Goldfingera, nakon toga je trebao naslijediti Operaciju Grom, da bi ipak došao nakon filma Samo dvaput se živi.</s>

<s>1967., nakon pet uspješnih James Bond filmova, Sean Connery odustao je od uloge.</s><s>Kao njegovu zamjenu, producent Albert R. Broccoli prvo je izabrao Timothyja Daltona; međutim, Dalton je odbio ponudu, vjerujući kako je premlad te da je Connery predobar da ga se zamijeni.</s><s>Harry Saltzman razmišljao je o Rogeru Mooreu, ali on je bio nedostupan jer je nastupao u popularnoj televizijskoj seriji, Svetac.</s><s>Saltzman je razmišljao i o Jeremyju Brettu, koji je poslije postao poznat po ulozi Sherlocka Holmesa, nakon što ga je vidio u filmu My Fair Lady, ali je Broccoli na kraju odabrao australskog glumca Georgea Lazenbyja nakon što je glumac dogovorio "slučajni" susret s producentom.</s><s>Broccoli je primijetio kako je Lazenby Bond-tip, fizički i karakterno, te mu ponudio audiciju.</s>

<s>Diana Rigg (grofica Teresa di Vicenzo, Tracy Bond) angažirana je poslije jer su producenti htjeli poznatu glumicu uz neafirmiranog Lazenbyja; prije ovog filma, Diana Rigg bila je popularna heroina Emma Peel u televizijskoj seriji Osvetnici.</s>

<s>Kad su pisali scenarij, producenti su odlučili napisati što vjerniju adaptaciju, koja će pratiti radnju romana: praktično sve u romanu se pojavilo na filmu.</s><s>Toliko su se držali knjige da su napravili nekoliko grešaka vezanih uz vremenski kontinuitet jer film nije sniman po redu: Bond i Blofeld ne prepoznaju jedan drugog nakon što su se prvi put vidjeli, iako su se susreli lice u lice u prethodnom filmu, Samo dvaput se živi.</s><s>Osim toga, u tom filmu je Bond rabio jedan mali uređaj za probijanje kodova - koristi ga i u ovom, samo što je ovaj veći i puno sporiji.</s><s>U originalnom scenariju, Bond se podrgava plastičnoj operaciji kako ga neprijatelji ne bi prepoznali.</s><s>Namjera je bila omogućiti neprepoznatljivom Bondu da uđe u Blofeldovo skrovište i tako pomogne publici da se privikne na novog glumca.</s><s>Međutim, ova ideja je napuštena ignorirajući promjenu glumca, odluka koja se poslije pojavljivala u filmovima o Supermanu i Batmanu, ali i ostalim Bondovim filmovima.</s>

<s>Snimanje je počelo u Kantonu Bern, u Švicarskoj, u listopadu 1968., a snimalo se na više lokacija, uključujući sami glavni grad Bern i razne lokacije u planinama, kao što je sada slavni restoran "Piz Gloria", a završilo je u Portugalu, u svibnju 1969.</s>

<s>Uvriježilo se mišljenje kako je film loše prošao na box-officeu, ili da je bio veliki neuspjeh, ali to je netočno.</s><s>Bio je to drugi financijski najuspješniji film godine, a nadmašio ga je samo Butch Cassidy i Sundance Kid.</s><s>Film je u svijetu zaradio 87,400,000 dolara, 24 milijuna manje od Conneryjeva prethodnog filma, Samo dvaput se živi (1967.).</s><s>Računajući inflaciju, ovaj film zaradio je više nego tri filma Rogera Moorea, kao i od dva filma Timothyja Daltona, ali ipak nije uspio nadmašiti Conneryjev neslužbeni film, Nikad ne reci nikad (1983.).</s>

<s>George Lazenby nije reprizirao ulogu u filmu Dijamanti su vječni.</s><s>Mislio je kako će agent u smokingu biti arhaičan u liberalnim sedamdesetima.</s><s>Ponuđen mu je ugovor na sedam filmova, potpisao je pismo namjere da će nastupiti u Dijamanti su vječni, a čak mu je isplaćen honorar (koji je vratio) prije odbijanja.</s>

<s>Na promotivnim plakatima za prethodni film, Samo dvaput se živi je pisalo: "Sean Connery IS James Bond".</s><s>Ime Georgea Lazenbyja pojvljuje se ispod naslova - jedini glumac koji je tumačio Bonda čije je ime nije bilo iznad naslova.</s><s>Obično je na posterima za Conneryjeve filmove pisalo "Albert R. Broccoli and Harry Saltzman present Sean Connery as James Bond 007 in Ian Flemings...", ali u Lazenbyjevu slučaju na posterima je pisalo "Albert R. Broccoli and Harry Saltzman present James Bond 007 in..." - potpuno zanemarujući Lazenbyjevo ime.</s><s>Isti se slučaj ponavlja na uvodnoj špici, kad se Lazenbyjevo ime pojavljuje nakon što je najavljen film.</s><s>Na nekim posterima Bond je bio "bezličan".</s>

<s>Više od 30 godina nakon objavljivanja, kritike filma ostaju podijeljene.</s><s>Većina ležernih obožavatelja serijala zamjerili su da fali 'ono nešto', da je Lazenbyjeva izvedba preukočena te da film traje predugo.</s><s>Drugi obožavatelji općenito gledaju na film kao jedan od najboljih u serijalu, naglašavajući spektakularne akcijske scene, vjernost originalnom romanu i emocionalnu dubinu, koja se nije ponovila sve do filma Casino Royale.</s>

<s>Uloge 
 George Lazenby - James Bond
 Diana Rigg - Grofica Tracy di Vicenzo
 Ernst Stavro Blofeld - Telly Savalas
 Gabrielle Ferzetti - Marc-Ange Draco
 Ilse Steppat - Irma Bunt
 Lois Maxwell - Gđica.</s><s>Moneypenny
 George Baker - Sir Hillary Bray
 Bernard Lee - M
 Desmond Llewelyn - Q
 Angela Scoular - Ruby Bartlett
 Catherine Schell - Nancy
 Bernard Horsfall - Campbell
 Yuri Borienko - Gunther</s>

<s>Filmske lokacije 
 London, Ujedinjeno Kraljevstvo
 Lisabon, Portugal
 Bern, Švicarska
 Piz Gloria, Švicarska</s>

<s>Lokacije snimanja 
 Pinewood Studios, Ujedinjeno Kraljevstvo
 London, Ujedinjeno Kraljevstvo
 Marlow, Ujedinjeno Kraljevstvo
 Piz Gloria, Švicarska
 Bern, Švicarska
 Lauterbrunnen, Švicarska
 Grindewald, Švicarska
 Lisabon, Portugal
 Estoril, Portugal</s>

<s>Vozila i naprave 
 Aston Martin DBS - Auto se su filmu pojavljuje u četiri scene: u uvodnoj sekvenci, ispred Bondovog hotela, ispred draguljarnice i kao auto nakon vjenčanja.</s><s>Radioaktivno platno
 Razbijač kodova - Mali uređaj koji razbija kodove trezora i sigurno ih otvara.</s><s>Osim toga, u filmu služi i kao mini-fotoaparat za slikanje važnih dokumenata.</s>

<s>Izvori</s>

<s>Vanjske veze</s>

<s>Britanski filmovi
Američki filmovi
Špijunski filmovi
Akcije (filmovi)
Triler filmovi
Authority control 2
Filmovi o Jamesu Bondu</s>

